KOMENTE DHE REKOMANDIME 
MBI RAPORTIN E MONITORIMIT TË KATËRMUJORIT 2017 
PËR MINISTRINË E ZHVILLIMIT URBAN 

I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Ministria e Zhvillimit Urban, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për katërmujorin 2017 ka hartuar, programuar dhe zhvilluar politikat kombëtare që synojnë modernizimin dhe zbatimin e kuadrit ligjor në fushën e planifikimit dhe zhvillimit urban, strehimit, legalizimit e integrimit të ndërtimeve informale.
 Programet për të cilat kjo ministri ka administruar fondet për katërmujorin 2017 janë: 
1. Programi “Planifikim, menaxhim dhe administrim”
2. Programi “Planifikimi Urban dhe Strehimi”
3. Programi “Infrastruktura Vendore dhe Rajonale”

Në programin “Planifikim, menaxhim administrim” për objektivin “Sigurimi i shërbimeve bazë për realizimin efektiv të përgjegjësive funksionale të MZHU-së dhe institucioneve të varësisë”, janë realizuar produktet si “Administratë funksionale e MZHU” në masën 81 për qind, pasi nuk është plotësuar ende organika. Produktet e tjera nuk kanë patur realizim përgjatë katërmujorit, por objektivi i dytë “Përmirësimi i kushteve të punës së administratës së MZHU-së, nëpërmjet rikonstruksionit të ambienteve të godinës ekzistuese të ministrisë si dhe fuqizimit të infrastrukturës së teknologjisë së informacionit dhe asaj akomoduese” është realizuar në masën 14 për qind për produktin pajisje dhe orendi zyre.
Në programin “Planifikimi Urban dhe Strehimi”, me produktet e realizuara nga përdorimi i fondeve të planifikuara për këtë program është realizuar qëllimi si edhe objektivat e politikës së tij nëpërmjet realizimit të produkteve. Janë realizuar plotësisht rreth 3 produkte ku mund të veçojmë atë me impakt social siç është “Familje që përfitojnë kredi të lehtësuar”. 
[bookmark: _GoBack]Në programin “Infrastruktura Vendore dhe Rajonale”, për objektivin “Implementimi i projekteve që shërbejnë si katalizator i rivitalizimit të qytetit, përmes jetëzimit të hapësirave publike, shesheve dhe përmirsimit të aksesit e të lëvizshmërisë dhe të infrastrukturës rrugore, vendore dhe rajonale si dhe zhvillimit lokal dhe rajonal” është realizuar në masën 97 për qind produkti “Projekte në vazhdim të grantit Infrstruktura Vendore dhe Rajonale”, ndërkohë që produkti “Projekte të reja të grantit Infrstruktura Vendore dhe Rajonale” nuk ka patur realizim përgjatë katërmujorit të parë 2017. Për objektivin “Grant për Shqipërinë dixhitale”, është realizuar në masën prej 43 për qind produkti “Projekte në vazhdim të programit Shqipëria Dixhitale”. Objektivi “Granti për Mbështetje për Ekonominë” nuk ka patur realizim të produkteve për periudhën e katërmujorit të parë.

II. “Karakteristika kryesore të performancës së shpenzimeve”
Në fund të katërmujorit 2017, situata në lidhje me realizimin e shpenzimeve të buxhetit, krahasuar me planin e vitit 2017, sipas raportit të monitorimit të paraqitur nga ana e ministrisë, paraqitet si më poshtë:
	
                   Emërtimi programit
	% e realizimit të shpenzimeve                                  
kundrejt  planit vjetor 2017    

	1. Programi “Planifikim menaxhim administrim”
	33.82%

	2. Programi “Planifikimi Urban dhe Strehimi”
	21.20%

	3. Programi “Infrastruktura Vendore dhe Rajonale”
	17.30%

	                                Totali
	18.79%



Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për katërmujorin 2017 është realizuar në rreth 18.79 për qind të planit vjetor. 
Sipas zërave përbërës të shpenzimeve, sipas raportit të monitorimit të paraqitur nga ana e ministrisë situata në fund të katërmujorit 2017 paraqitet e tillë:
	                                                                           Shpenzime korente      Shpenzime kapitale

	1.Programi “Planifikim menaxhim administrim”               61.35%                       0.03%

	2.Programi “Planifikimi Urban dhe Strehimi”                    33.88%                       4.7%

	3.Programi “Infrastruktura Vendore dhe Rajonale”             0.0 %                        17.3%

	                         Totali                                                           40.9%                      15.9 %        



Pra siç shikohet nga tabela e mësiperme, shpenzimet korente në total për ministrinë, janë realizuar në rreth 40.9 për qind të planit vjetor, ndërsa vërejmë një realizim në nivelin prej 15.9 për qind në shpenzimet kapitale. 
Struktura e shpenzimeve për çdo program sipas ligjit të buxhetit 2017, planit të buxhetit të rrishikuar, si dhe realizimit të vitit 2017 paraqitet si më poshtë:

	                                                                                        Buxheti 2017                               Fakti 
                                                                                       Pl fillestar       Pl i rishikuar    Viti 2017 

	1.Programi “Planifikim menaxhim administrim”             3.9                       5.4                        9.7

	2.Programi “Planifikimi Urban dhe Strehimi”                14.6                     15.4                      17.3

	3.Programi “Infrastruktura Vendore dhe Rajonale”        81.5                     79.2                      72.9

	                        Totali i ministrisë                                   100%                 100%                   100%



Duke parë strukturën e realizimit të shpenzimeve në fakt për katërmujorin 2017,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Infrastruktura Vendore dhe Rajonale”.
III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim gjatë vitit 2017, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:
                                                      
                                                      						        Në mijë  lekë
	
Programet
	Buxheti fillestar 2017
	Buxheti me ndryshime
	Diferenca

	
	(1)
	(2)
	(3=2-1)

	“Planifikim menaxhim administrim”
	457,000
	605,703
	148,703

	“Planifikimi Urban dhe Strehimi”
	1,697,900
	1,725,274
	27,374

	“Infrastruktura Vendore dhe Rajonale”       
	9,500,000
	8,874,599
	-625,401

	           Totali i ministrisë
	11,654,900
	11,205,576
	-449,324



Vëmë në dukje që plani i buxhetit për vitin 2017 ka patur disa ndryshime për shkak të shtesës së fondeve nga akordimet e fondeve për përdorim nga Fondi i Veçantë si dhe për shkak të shtesës së fondit prej 148.5 milionë lekë në shpenzime korente sipas Vendimit të Këshillit të Ministrave nr. 63, datë 3.2.2017 “Për një shtesë fondi në buxhetin e vitit 2017, miratuar për Ministrinë e Zhvillimit Urban”, për shlyerjen e një vendimi gjyqësor të formës së prerë, në programin “Planifikim menaxhim administrim’. Kurse ndryshimi në programin “Infrastruktura Vendore dhe Rajonale”  përfaqëson detajimin e fondeve për infrastrukturën vendore, akorduar nga Komiteti i Zhvillimit të Rajoneve.     



IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
	Programi
	Shpenzime korente
	Shpenzime Kapitale
	Totali i Shpenzimeve

	
	Ministria
	SIFQ
	Dif M-S
	Ministria
	SIFQ
	Dif M-S
	Ministria
	SIFQ
	Dif M-S

	Planifikimi, Menaxhimi Administrimi
	204,739
	204,739
	-
	95
	95
	-
	204,834
	204,834
	-

	Planifikimi Urban dhe Strehimi
	330,758
	330,758
	-
	34,267
	34,267
	-
	365,025
	365.025
	-

	Infrastruktura Vendore dhe Rajonale  
	0
	0
	-
	1,535,413
	1,535,413
	-
	1,535,413
	1,535,413
	-

	Totali
	535,497
	535,497
	-
	1,569,774
	1,569,774
	-
	2,105,272
	2,105,272
	-



Siç shikohet nga tabela, nuk ka mospërputhje të të dhënave faktike të raportuara nga ministria me të dhënat faktike të siguruara nga Sistemi Informatik Financiar i Qeverisë.

Nga të dhënat e Sistemit Informatik Financiar të Qeverisë konstatojmë se gjatë katërmujorit 2017 për këtë ministri nuk ka patur realizim të të ardhurave jashtë limit. 

V. Komente dhe rekomandime 
· Përmbajtja e raportit të monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”.Vërejmë që të dhënat e raportuara në raportin e monitorimit në përgjithësi janë sipas formateve të përcaktuara në këtë udhëzim në anekset përkatëse.

· Të  dhënat faktike të raportuara duhet të jenë të rakorduara me të dhënat faktike të  sistemit të thesarit. Për këtë pikë vërejmë që të dhënat e raportuara në raportin e monitorimit nga MZHU k janë të njëjta me të dhënat faktike të siguruara nga Sistemi Informatik Financiar i Qeverisë për të gjithë programet. 

VI.      Publikimi 
Raporti i Monitorimit për katërmujorin 2017, është publikuar në faqen zyrtare të Ministrisë së Zhvillimit Urban në link-un:
http://www.zhvillimiurban.gov.al/al/raportime/monitorimi-i-buxhetit/monitorimi-i-buxhetit-katermujori-i-pare-2017 
